recursal/SuperWikiNEXT-32B huggingface dataset:
நுண்ணுயிரிகளைக் கொண்டு கரிமச் சேர்மங்களை சிதைக்கும் முறை **உயிரியாற் சிதைத்தல்** என்று அழைக்கப்படுகிறது. சூழலியல் உயிரியலில் இம்முறை மிகவும் இன்றியமையாத முறையாகும். பல்வேறு நுண்ணிகள் இம்முறை மூலம் தங்களுக்குத் தேவையான உணவை தங்கள் சூழ்நிலையில் இருக்கும் பொருட்களிலிருந்து பெறுவது நிறுவப்பட்டுள்ளது.

நிகழும் முறை
------------

இம்முறையானது நுண்ணிகளின் சிறப்பான நொதிகளின் மூலம் நிகழ்த்தப்படுகிறது. பல்வேறுபட்ட உயிர்வேதி வினைகள் மூலம் கடினமான கரிமச் சேர்மங்கள், மிக எளிய சேர்மங்களாகப் சிதைக்கப்படுகிறது. பின்னர் இவ்வெளிய சேர்மங்கள் நுண்ணிகளால் நேரடியாக உட்கொள்ளப்படுகிறது. நுண்ணிகள் பெரும்பாலும் கரிமச் சேர்மங்களை நேரடியாக உண்ணக்கூடியவையாக இருப்பினும், சில நேரங்களில் தங்களுக்குத் தேவையான குறிப்பிடத் தகுந்த சேர்மங்கள் நேரடியாக கிடைக்கப்பெறாமல் போகும் போது, அச் சூழலில் இருக்கப்பெற்ற வேறு கடினமான சேர்மங்களை உட்கொள்ள வேண்டிய கட்டாயம் ஏற்படுகிறது. இத்தகைய நிலையில் அவை அந்தச் சேர்மங்களை இனங்கண்டு அவற்றை சிதைப்பதற்கு ஏற்ற நொதிகளை உற்பத்தி செய்து அச்சேர்மங்களை எளிய கரிம மூலக்கூறுகளாக மாற்றுகின்றன. பின்னர் அவை உட்கொள்ளப்படுகின்றன.

சான்றுகள்
---------

* மரங்களில் வளரும் ஒருவகை பூஞ்சைகள் சிறப்பு நொதிகளின் மூலம் அம்மரங்களில் உள்ள உயர்வகை பலபடி சர்க்கரையை ஒரு படி சர்க்கரையாக மாற்றி பின் உட்கொள்கின்றன.
* இறந்துபட்ட விலங்குகளின் உடல்கள் பலநாட்கள் கழித்து அழுகிய நிலைக்குத் தள்ளப்படுகிறது. இந்த அழுகிய நிலை என்பது, நுண்ணிகளால் சிதைவுக்கு உட்படுத்தப்பட்ட நிலை ஆகும். மேலும் பல நாட்கள் அழுகிய நிலையிலேயே விடப்படும் உடல்கள் முழுதும் சிதைவுக்கு உட்படுத்தப்பட்டு காணாமல் போகக் கூடும். அந்த அளவிற்கு அவை சிதைக்கப்படுவதாக நாம் புரிந்துகொள்ள வேண்டும்.
* கரிமக் கழிவுகள் உரமாக மாற்றப்படுவதும் இவ்வகை சிதைவிற்கு சிறந்த சான்று ஆகும். பல உயர்வகைக் கரிமக் கழிவுகள் எளிய கரிமப் பொருட்களாக உயிரியாற் சிதைவு செய்யப்பட்ட பின் அவை சிறந்த உரமாக மாறுகின்றன.
காட்டில் சகுந்தலையின் குழந்தை பரதன். (ராஜா ரவிவர்மாவின் ஓவியம்)
**பரதன்** (Bharata) (சமசுகிருதம்: भरत) சமசுகிருத மொழியில் *பரதன்* எனில் *ஏற்றுக் கொள்ளப்பட்டவன்* என்று பொருள். துஷ்யந்தன்-சகுந்தலை தம்பதியருக்குக் காட்டில் பிறந்தவன். 
பரதனின் இயற்பெயர் சர்வதமனா என்பதாகும். *சர்வதமனா* எனில் *அனைத்தையும் அடக்கி ஆள்பவன்* என்று பொருள். ஆறு வயது நிரம்பிய சகுந்தலையின் மகன், கன்வ முனிவரின் ஆசிரமத்தில் வளர்கையில் எந்த பலம் மிகுந்த மிருகத்தையும் பற்றி அடக்கி வைப்பதால் *சர்வதமனா* (அனைத்தையும் அடக்கி கைப்பற்றுபவன்) என அழைக்கப்படுவான் என்று கன்வர் முனிவர் கூறினார்.

பரதன், துஷ்யந்தனுக்குப் பின்பு குரு நாட்டின் பேரரசனான். பரதனின் வம்சத்தில் பிறந்ததால், பாண்டவர் மற்றும் பரத குலத்தினர் என்பர்.

இந்தியக் குடியரசை **பாரத்** (பரத கண்டம்) என்று அதிகாரப்பூர்வமாக அழைக்கப்படுவது, இப்பேரரசன் பரதன் பெயரில்தான். வர்ஷம் எனில் மலைகளால் சூழப்பட்ட பகுதி எனப் பொருள்.

முன் வரலாறு
-----------

விசுவாமித்திரர் - மேனகைக்கும் பிறந்த சகுந்தலையை விட்டுப் பிரிந்தனர் தம்பதியர். சாகுந்தலப் பறவைகளால் காக்கப்பட்ட சகுந்தலையைக் கன்வர் என்ற முனிவர் எடுத்து வளர்த்தார். பருவ வயதடைந்த சகுந்தலை, தற்செயலாகக் காட்டில் துஷ்யந்தனைச் சந்தித்துப் பழகிக் கந்தர்வ திருமணம் செய்து கொண்டனர். சகுந்தலையின் விரலில் ஒரு மோதிரத்தை அணிவித்து, சில நாட்கள் சகுந்தலையுடன் உறவாடி விட்டு, தன் நாட்டை நோக்கிச் சென்றான். துஷ்யந்தன் பிரிவால் வாடிக் கொண்டிருந்த சகுந்தலைக்குப் பரதன் பிறந்தான். ஒரு நாள் சகுந்தலை பரதனைத் தூக்கிக் கொண்டு, துஷ்யந்தனின் அரண்மனைக்குச் சென்று, தன்னையும் பரதனையும் ஏற்றுக் கொள்ள வேண்டினாள். துஷ்யந்தன் சகுந்தலையையும், சர்வதமனாவையும் ஏற்றுக் கொள்ளவில்லை. விசுவாமித்திரர், துஷ்யந்தனிடம் நடந்த உண்மைகளைக் கூறியும் சகுந்தலையையும் சர்வதமனாவையும் ஏற்றுக் கொள்ள மறுத்து விட்டான். பின் வானத்தில் *அசரீரி* ஒலி கேட்ட பின்பு துஷ்யந்தன், சகுந்தலையையும் பரதனையும் ஏற்றுக் கொண்டான். *சர்வதமனா* ஏற்றுக் கொண்ட குழந்தையானபடியால், *பரதன்* என்று அழைக்கப்பட்டான்.

குடும்பம்
---------

பரதனின் மூன்று மனைவிகள் மூலம் ஒன்பது குழந்தைகளும் பிறந்தன. ஆனால் அவர்கள் அனைவரும் நாடாள தகுதியற்ற காரணத்தாலேயே, பரதனின் மனைவியர் அவர்களைத் தங்கள் கையாலேயே கொன்று விட்டனர். பின்னர் பரதன் புத்திர வேள்வி செய்து, அவ்வேள்வியில் உதித்த மகனுக்குப் *பூமன்யு* எனப் பெயரிட்டான். நற்குணமுடைய பூமன்யு பரதனுக்குப் பின் நாடாண்டான்.

இதனையும் காண்க
--------------

* பரத கண்டம்

மேற்கோள்கள்
-----------

1. ↑  Mahabharata, Adi Parva, Sambhava Parva
2. ↑  Mahabharata, Adi Parva, Sambhava Parva (in Sanskrit)
3. ↑
ஊர்வசி - புரூரவன் ராஜா ரவி வர்மாவின் ஓவியம்
**புரூரவன்** (ஆங்கிலம்:Pururavas) (சமஸ்கிருதம்:पुरूरव) என்பவர் சந்திர குலத்தினை சேர்ந்தவராவார். இவரைப் பற்றி இந்து சமய இதிகாசமான மகாபாரதத்திலில் குறிப்பிடப்பட்டுள்ளது. இவர் புதன் மற்றும் - இலா தம்பதியினரின் மகனாகவும் , கேசி எனும் அரக்கனுடன் போரிட்டு ஊர்வசியை மீட்டவராகவும் அறியப்படுகிறார். ஊர்வசியுடன் இல்லறம் நடத்தி ஆயு என்ற மகனைப் பெற்றார். அதன் பின்பு ஊர்வசி மீண்டும் இந்திர லோகம் சென்றதால் துறவியாக வாழ்ந்து மறைந்தார்.

பிறப்பு
-------

பிரகஸ்பதியின் மனைவி தாரை, சந்திரனைக் கூடி, புதன் என்னும் மகனைப் பெற்றாள். வைவஸ்தமனுவின் மகன் இளன் வேட்டையாடிக்கொண்டு சென்றபோது ஒரு காட்டை அடைந்தான். அந்தக் காட்டில் யார் வந்தாலும் பெண்ணாக மாறும்படி ஒரு சாபம் இருந்தது. அதன்படி இளன், இலா எனும் பெண் உருவமடைந்தான். பின்னர் புத தேவன், இலாவை மணந்தான். இவர்களுக்குப் பிறந்த குழந்தையே புரூரவன் ஆவார்.

ஊர்வசியும் புரூரவனும்
---------------------

தேவ மகளிர் ஊர்வசியைக் **கேசி** என்ற அரக்கன் கவர்ந்துசென்றான். புரூரவன், கேசியிடமிருந்து ஊர்வசியை மீட்டுத் தேவேந்திரனிடம் ஒப்படைத்தான். தேவேந்திரன் மகிழ்ந்து ஊர்வசியைப் புரூரவனுக்கே தந்து விட்டான். இவர்களுக்குப் பிறந்த மகன் **ஆயு**. புரூருவனின் வழித்தோன்றல்களே சந்திர குலத்தவர்கள் ஆயுவின் மகன் நகுசன். நகுசனின் மகன் யயாதி.

ஒரு நாள் மன்னன் பூரூரவசை, ஊர்வசி பிரிந்து சென்றதால் மனம் கலங்கிப் போனான்.
பின்னர், சோகம் குறைந்தவுடன் மனதில் வைராக்கியம் ஏற்பட்டது. மாபெரும் மன்னனாக இருந்த நான் ஒரு பெண்ணின் வலையில் வீழ்ந்து அவள் கைப்பாவை ஆகினேன். ஊர்வசி என்னிடம் வேத வாக்கியங்கள் மேற்கோள்களாக கூறியும், அவள் நற்போதனைகள் என் மனதில் பதியவில்லை. பாம்பை கயிற்றாக எண்ணியது எனது குற்றம் தானே. விவேகியாக இருப்பவர்கள், தீயவர் சேர்க்கையை விட்டுவிடவேண்டும். சாதுக்களை அண்டி, சேவை செய்து கொண்டு இருப்பவனுக்கு கர்மத்தளை என்ற அக்ஞான இருள் நீங்கி விடுகிறது. துயரக்கடலில் மூழ்கித் தத்தளிப்பவர்களுக்கு பிரம்மத்தை அறிந்த சித்தர்களான ஞானிகள், உறுதியான படகு போன்றவர்கள்.

ஆத்ம ஞானம் ஏற்பட்டவுடன் மன்னர் புரூரவஸ் என்ற இளநந்தன் உலகத்திடம் பற்று நீங்கிற்று. அவனுடைய பந்த-பாசங்கள் எல்லாம் அழிந்தன. அவர் ஆத்ம ஞானியாக பற்று-பாசமில்லாமல் மண்ணுலகில் சுற்றித் திரிந்தார்.

இதனையும் காண்க
--------------

* புரூரவ சரிதை
* இலா

சான்றாவணம்
----------

* *A Dictionary of Hindu Mythology & Religion* by John Dowson

மேற்கோள்கள்
-----------

1. ↑  புதனின் மகன் புரூரவன்
2. ↑  Dandekar, R.N. (1962). *Indian Mythology* in S. Radhakrishnan ed. *The Cultural Heritage of India*, Calcutta: The Ramakrishna Mission Institute of Culture, ISBN 81-85843-03-1, pp.229-30, 230ff
**மலகாசி கொண்டைக் குருவி** ( ***ஹைப்சிபெட்ஸ் மடகாஸ்காரியென்சிஸ்*** ) என்பது கொண்டைக்குருவி குடும்பத்தைச் சேர்ந்த ஒரு பாடும் பறவை இனமாகும். இது தென்மேற்கு இந்தியப் பெருங்கடலில் மடகாசுகர் மற்றும் பிற பிராந்திய தீவுகளில் காணப்படுகிறது.

வகைப்பாடு
---------

மலகாசி கொண்டைக் குருவி முதலில் டர்டஸ் பேரினத்தில் விவரிக்கப்பட்டது. மலகாசி கொண்டைகு குருவிக்கான மாற்று பெயர்களில் **கருப்புக் கொண்டைக் குருவி**, **மடகாசுகர் கருப்புக் கொண்டைக் குருவி** , **மடகாசுகர் கொண்டைகு குருவி** ஆகியவை அடங்கும். 'கருப்புக் கொண்டைக் குருவி' என்ற மாற்றுப் பெயரை, அதே பெயரில் உள்ள *கருப்புச்சின்னான்* இனத்துடன் குழப்பிக் கொள்ளக் கூடாது, இது முன்னர் ஓரின வகையாகக் கருதப்பட்டது.

### துணை இனங்கள்

இதில் மூன்று துணையினங்கள் தற்போது அங்கீகரிக்கப்பட்டுள்ளன: 

* *H. m. madagascariensis* - ( ஸ்டேடியஸ் முல்லர், 1776) : மடகாஸ்கர் மற்றும் கொமோரோ தீவுகளில் காணப்படுகிறது
* *H. m. grotei* - ( பிரைட்மேன், 1929) : குளோரியோசோ தீவுகளில் காணப்படுகிறது
* *H. m. rostratus* - ( ரிட்க்வே, 1893) : அல்டாப்ரா அட்டோலில் காணப்பட்டது

காட்சியகம்
----------

மேற்கோள்கள்
-----------

1. ↑  "Bulbuls".. பார்த்த நாள்: 29 October 2017.
**விருசபர்வன்** (Vrishparva) இந்து புராணங்களில் மற்றும் மகாபாரதம் போன்ற தொன்ம நூல்களில் கூறப்படும், மந்திர-தந்திரங்களில் தேர்ந்த அசுரர்கள் எனப்படும் தானவர்களின் அரசன் ஆவான். தனது குலகுருவான சுக்கிராச்சாரியார் உதவியுடன் இந்திரன் முதலான தேவர்களைப் பல போர்களில் வெற்றி கொண்டவன்.

சுக்கிராச்சாரியரிடம், மரணித்தவர்களை மீண்டும் எழுப்பும் மந்திரத்தை அறிய வந்த பிரகஸ்பதியின் மகன் கசனை, விருசபர்வ மன்னரின் ஆட்கள், பல முறை கொல்ல முயன்ற போது, கசன் மீதான் அன்பினால் தேவயானியால் காக்கப்பட்டான்.

விருசபர்வனின் மகள் சர்மிஷ்டை தேவயானியின் தோழியாவாள். தேவயானி யயாதியை மணக்கும் போது, சர்மிஷ்டையை வரதட்சனையாக தேவயானியுடன் விருசபர்வனால் அனுப்பி வைக்கப்பட்டவர்.

இதனையும் காண்க
--------------

* யயாதி
* தேவயானி
* சர்மிஷ்டை
* யது
* யாதவர்கள்
* புரு
* பௌரவர்

மேற்கோள்கள்
-----------

* Dowson, John (1888). *A Classical Dictionary of Hindu Mythology and Religion, Geography, History, and Literature*. Trubner & Co. London. .
* Mani, Vettam (1964). *Puranic Encyclopaedia*. Motilal Banarsidas, Delhi. பன்னாட்டுத் தரப்புத்தக எண்:08426-0822-2. .

வெளி இணைப்புகள்
---------------

* Yayati in *Brahma Purana*
**தேர்-இ காச்சின் கேரவன்செராய் (Deir-e Gachin Caravansarai** ) என்பது ஈரானில் உள்ள ஒரு வரலாற்று காரவன்சராய் ஆகும். இது காவிர் தேசிய பூங்காவின் மையத்தில் அமைந்துள்ளது.  அதன் வரலாறு மற்றும் தனித்துவமான குணங்கள் காரணமாக, இது சில நேரங்களில் "ஈரான் கேரவன்சராய்களின் தாய்" என்று அழைக்கப்படுகிறது.  இது கும் கவுண்டியின் மத்திய மாவட்டத்தில், கும் நகரத்துக்கு வடகிழக்கே 80 கிலோமீட்டர் தொலைவிலும் வரமினின் தென்மேற்கே 35 கிலோமீட்டர் தொலைவிலும் அமைந்துள்ளது. இந்த நினைவுச்சின்னம் செப்டம்பர் , 2003 அன்று ஈரானின் தேசிய பாரம்பரிய பட்டியலில் பதிவு செய்யப்பட்டது. கேரவன்செராய் முதலில் சாசானிய சகாப்தத்தில் கட்டப்பட்டது.  பின்னர் செல்ஜுக்,   சஃபாவிட்   மற்றும் கஜர்   காலங்களில் மறுசீரமைப்பு மற்றும் புனரமைப்புகளுக்கு உட்படுத்தப்ட்டது. அதன் தற்போதைய வடிவம் சபாவித்து சகாப்தத்தைச் சேர்ந்தது.  இந்த கேரவன்செராய் இரேயிலிருந்து இசுபகான் வரையிலான பழங்கால பாதையில் அமைந்துள்ளது. 

 நுழைவு வாயில்
 உட்புறம்

சான்றுகள்
---------

1. ↑  "کاروانسرای دیرگچین قم مادر کاروانسراهای ایران - اخبار تسنیم - Tasnim" (in fa). *خبرگزاری تسنیم - Tasnim*. .
2. ↑  "قم؛ زادگاه مادر کاروانسراهای ایران" (in fa). *خبرگزاری مهر | اخبار ایران و جهان | Mehr News Agency*. .
3. ↑  Jafarinejad, Abolfazl (2006). "Caravansarais: A Display of Iranian-Islamic Architecture". *Naame Anjoman* **24**.
4. ↑  Naraghi, Hasan (1973). "The Traces of Achaemenid Civilization in the Works of Safavid Era". *Art & People* **127**.
5. ↑  Sarafrazi, Abbas (2015). "The Role of Shiite Ministers in the Seljuk Period of Iran and Iraq". *History of Islam & Iran* **25**.
6. 1 2
7. 1 2  Rafifar, Jalaleddin; Lorafshar, Ehsan (2003). "Anthropological Study of Safavid Era Caravansaries". *Anthropology* **4**.
8. ↑  Riyazi, Mohammadreza (1992). "Deir-e Gachin Caravansarai". *Asar* **21**.
**கலியுக வரதராஜ பெருமாள் கோவில்** (Kaliyuga Varadaraja Perumal Temple) என்பது  அரியலூர் மாவட்டத்தில், அரியலூரிலிருந்து ஐந்து கிலோ மீட்டர் தொலைவிலுள்ள கல்லங்குறிச்சி என்ற ஊரில் அமைந்துள்ள ஒரு பெருமாள் கோயிலாகும். விஜயநகரப் பேரரசின் நாயக்க மன்னர்கள் காலத்தை சேர்ந்த பழமை வாய்ந்த இத்திருத்தலத்தில் ஆண்டுதோறும் ராமநவமி அன்று அதிகாலை கொடியேற்றத்துடன் தொடங்கி, தொடர்ந்து 10 நாட்கள் பெருவிழா நடைபெறுகிறது. இந்தப் பெருவிழாவின் போது தோ்த் திருவிழா முக்கியமானதாக உள்ளது. இங்கு புரட்டாசி சனிக்கிழமைகளில் சிறப்பு பூசைகள் நடத்தப்படுகிறன. மகா சிவராத்திரி அன்று திருமாலுக்குச் சிறப்பு அபிஷேகம் செய்யப்படுகிறது.

இந்க் கோயிலில் உள்ள பெருமாள் கம்பத்தில் நாமத்தோடு உருவம் இல்லாமல் அருள்பாலிக்கிறார். அந்தக் கம்பத்தின் கீழே ஆஞ்சநேயர் இருக்கிறார். இந்த ஆஞ்சநேயர் ருத்ர அம்சம் கொண்டவராக விளங்குகிறார். இவர் கதை இல்லாமல் வடக்குமுகம் பார்த்த ஒரு கண் ஆஞ்சநேயராக உள்ளார்.

கோயில் பற்றிய கதை
-----------------

1751-ஆம் ஆண்டு காலகட்டத்தில் அரியலூர் மாவட்டம் கோப்பிலியன்குடிக்காடு கிராமத்தைச் சேர்ந்த மங்கான் படையாட்சி எனும் பெரும் விவசாயி இருந்தார். அவர் நிறைய மாடுகளைக் கொண்டிருந்தார். அவற்றில், சினைமாடு ஒன்று மேய்ச்சலுக்குச் சென்று திரும்பிவராமல் போனது. அவர் அந்த மாட்டை பல இடங்களில் தேடிப்பார்த்தும் கிடைக்கவில்லை. இந்நிலையில் அவரது கனவில் வந்த பெரியவர் ஒருவர், *காணாமல் போன பசு இரண்டு மைல் தொலைவில் உள்ள ஆலமரத்துக்கும், மாவிலங்கை மரத்துக்கும் இடையில் உள்ள சங்கு இலைப் புதரில் கன்றுடன் உள்ளது* என்று கூறி மறைந்தார்.

மறுநாள் காலை, கனவில் சொல்லப்பட்ட இடத்துக்குச் சென்றார் மங்கான் படையாட்சி. அங்கு கன்றுடன் நின்றிருந்த பசு அங்கு சாய்ந்துகிடந்த ஒரு கல் கம்பத்தின்மீது தானாகவே பாலைச் சொரிந்திருந்தது. அதன்பின், ஏழாவது நாள் இரவு மீண்டும் மங்கான் படையாட்சி கனவில் தோன்றிய பெரியவர், கல் கம்பத்தை நிலைநிறுத்தி நாளும் வணங்குமாறு கூறினார். மேலும் அவர் கலியுகத்தார் கவலையை நீக்கவே தோன்றியதாகவும் தானே கலியுக வரதராசப் பெருமாள் எனக் கூறி மறைந்தார். பின்னர், மங்கான் படையாட்சியால் அந்த 12 அடி உயரமுள்ள கல்கம்பம் கல்லங்குறிச்சி கிராமத்தில் நிலைநிறுத்தப்பட்டு இந்தக் கோயில் கட்டப்பட்டது.

மேற்கோள்கள்
-----------

1. ↑
2. ↑
3. ↑  பெ.பாரதி (23 ஆகத்து 2018). "விவசாயிகளுக்கு வாழ்வளிக்கும் வரதராசப் பெருமாள்". *கட்டுரை* (இந்து தமிழ்).. பார்த்த நாள்: 23 ஆகத்து 2018.

வெளி இணைப்புகள்
---------------

* கலியுக வரதராஜ பெருமாள் கோவில், தினமலர்
**அசோக் குமார் சவுகான்** (*Ashok Kumar Chauhan*) (அசோக் குமார் அல்லது அசோக் சௌஹான் என அறியப்படுகிறார்) பாரதிய ஜனதா கட்சியைச் சேர்ந்த ஒரு இந்திய அரசியல்வாதி ஆவார். முன்னதாக ஆம் ஆத்மி கட்சியின் உறுப்பினராக இருந்த இவர், தில்லி மாநில சட்டமன்றத்தில் உள்ள அம்பேத்கர் நகர் தொகுதியின் சட்டமன்ற உறுப்பினராக இருந்தார்.

அரசியல் வாழ்க்கை
----------------

2013 டெல்லி சட்டப் பேரவைத் தேர்தலில் அம்பேத்கர் நகர் தொகுதியில் ஆம் ஆத்மி வேட்பாளராக சவுகான் அறிவிக்கப்பட்டார். இவர் 11670 வாக்குகள் வித்தியாசத்தில் பாரதிய ஜனதா கட்சியின் குஷி ராம் சுனாரை தோற்கடித்து, அந்த இடத்தை வென்றார் 

2014 ஆம் ஆண்டில், ஆம் ஆத்மி கட்சிக்குள் அரவிந்த் கெஜ்ரிவாலின் சர்வாதிகார ஆட்சியைக் கண்டு, பாரதிய ஜனதா கட்சியில் இணைந்ததாக தெரிவித்தார். இவர் சுதந்திரமான பேச்சு மற்றும் ஆக்கபூர்வமான விமர்சனத்தின் கருத்தை நம்புவதாகவும், சமூக-பொருளாதார நிலைப் படிநிலையில் மிகவும் தாழ்ந்த நிலையில் வாழும் லட்சக்கணக்கான ஏழைகளின் வாழ்க்கையை மாற்றுவதாக சபதம் செய்துள்ளார். 

2015 டெல்லி சட்டப் பேரவைத் தேர்தலில், இவர் அம்பேத்கர் நகரில் பாரதிய ஜனதா கட்சியின் சார்பில் போட்டியிட்ட இவர் ஆம் ஆத்மி கட்சியின் வேட்பாளர் அஜய் தத்திடம் 42460 வாக்குகள் வித்தியாசத்தில் தோல்வியடைந்தார்.

மேற்கோள்கள்
-----------

1. ↑  "Ambedkar Nagar - Ashok Kumar Chauhan, Candidates Delhi 2013". Aam Aadmi Party official website. .
2. ↑  "NCT OF Delhi Result Status". Election Commission of India. .
3. ↑  Former AAP legislator Ashok Chauhan joins BJP
4. ↑  "Delhi verdict: How ordinary trio became Aam Aadmi MLAs". *The Times of India*. 12 February 2015. .
**மோகன் நாயக்கு** (*Mohan Nayak*) இந்தியாவைச் சேர்ந்த ஓர் அரசியல்வாதியாவார். அக்லிட்சா நாயக்கு மற்றும் சந்திரமா நாயக்கு தம்பதியருக்கு மகனாக 1921 ஆம் ஆண்டு சூலை மாதம் 3 ஆம் தேதியன்று இவர் பிறந்தார். ஒடிசா சட்டப் பேரவையில் நான்கு முறை சட்டமன்ற உறுப்பினராகவும், மக்களவையில் இரண்டு முறை நாடாளுமன்ற உறுப்பினராகவும் இவர் பணியாற்றினார். 1952 ஆம் ஆண்டு நடைபெற்ற பெர்காம்பூர் இடைத்தேர்தல், 1967, 1971 மற்றும் 1974 ஆம் ஆண்டுகளில் நடைபெற்ற பெர்காம்பூர், துரா மற்றும் கோபால்பூர் சட்டமன்றத் தொகுதிகளிலிருந்து முறையே 1, 4, 5 மற்றும் 6 ஆவது ஒடிசா சட்டமன்றத்திற்குத் தேர்ந்தெடுக்கப்பட்டார். கஞ்சம் மற்றும் பஞ்ச்நகர் மக்களவைத் தொகுதிகளில் போட்டியிட்டு 2ஆவது மற்றும் 3ஆவது மக்களவைக்கும் தேர்ந்தெடுக்கப்பட்டார். மோகன் நாயக்கு ஒடிசா அரசியலில் இந்திய தேசிய காங்கிரசு கட்சியின் அரசியல்வாதியாக பணியாற்றினார்.

1940 மற்றும் 1941 ஆம் ஆண்டுகளில் சத்தியாக்கிரகத்திற்காகவும், மீண்டும் 1942 ஆம் ஆண்டு வெள்ளையனே வெளியேறு இயக்கத்திலும் மோகன் நாயக்கு சிறையில் அடைக்கப்பட்டார்.

மோகன் நாயக்கு 1983 ஆம் ஆண்டு செப்டம்பர் மாதம் 26 ஆம் தேதியன்று தனது 62 ஆவது வயதில் இறந்தார்

மேற்கோள்கள்
-----------

1. 1 2  "Nayak,Shri Mohan — Members Bioprofile". Lok Sabha. .
2. ↑  Sir Stanley Reed (1958). *The Times of India Directory and Year Book Including Who's who*. Bennett, Coleman & Company. பக். 1121.. பார்த்த நாள்: 16 May 2020.
3. ↑  India. Parliament. Lok Sabha (1966). *Lok Sabha Debates*. Lok Sabha Secretariat.. பக். 8391.. பார்த்த நாள்: 16 May 2020.
**முகுத் மாணிக்யா** (*Mukut Manikya*) 15 ஆம் நூற்றாண்டின் பிற்பகுதியில் திரிபுரா ராச்சியத்தை ஆண்ட மாணிக்ய வம்ச ஆட்சியாளராக இருந்தார்.

பிரதாப் மாணிக்யா மற்றும் முதலாம் விசய மாணிக்யா ஆகியோரின் சுருக்கமான ஆட்சியைத் தொடர்ந்து முகுத் அரியணையைப் பெற்றார். அவர்கள் முறையே இவரது மூத்த சகோதரர் மற்றும் தந்தைவழி மருமகன்.  இவரது உடனடி முன்னோடிகளின் ஆட்சியின் போது இவரது செல்வாக்கு இராணுவத் தலைவர்களின் ஆதரவின் மூலம் உறுதி செய்யப்பட்டது.  இது 1489 இல் நிகழ்ந்ததாக நாணயவியல் சான்றுகள் குறிப்பிடுகின்றன 

இருப்பினும், முகுத்டின் சொந்த ஆட்சி மிகவும் குறுகியதாகவே இருந்தது. அதற்குப் பதிலாக அடுத்த ஆண்டு (அதாவது 1490) தயாரிக்கப்பட்ட நாணயங்கள் இவரது சகோதரர் தான்ய மாணிக்யாவின் பெயரைக் காட்டுகின்றன.  இவர் தலைவர்களின் ஆதரவை இழந்திருக்கலாம். பின்னர் இவரை ஆட்சியிலிருந்து அகற்ரப்பட்டிருக்கலாம்.

மேற்கோள்கள்
-----------

1. ↑  Roychoudhury, Nalini Ranjan. *Tripura through the ages: a short history of Tripura from the earliest times to 1947 A.D.*.
2. ↑  Sarma, Ramani Mohan. *Political History of Tripura*.
3. ↑  Sur, Hirendra Kumar. *British Relations with the State of Tripura, 1760-1947*.
4. ↑  Gan-Chaudhuri, Jagadis (1980). *Tripura, the land and its people*.
5. ↑  Sarma, Ramani Mohan (1987). *Political History of Tripura*. Sarma, Ramani Mohan (1987).
கின்னரரின் சிலை, பௌத்த மடலாயம், பாங்காக், தாய்லாந்து
**கின்னரர்** (Kinnara) (சமசுகிருதம் : किन्नर?) என்பவர்கள், இந்து தொன்மவியலின்படி இடுப்பிற்கு கீழ் பறவை உருவமும், இடுப்பிற்கு மேல் மனித உருவமும் கொண்ட ஆண் மற்றும் பெண் பாலினத்தவர்கள். இவர்களைப் பற்றிய குறிப்புகள் பௌத்த சமயத்திலும் உண்டு.. கின்னரர்கள் ஆடற்கலையில் வல்லவர்கள். இந்து மற்றும் பௌத்த வழிபாட்டுத் தலங்களில் கின்னரர்களின் உருவச்சிலைகளும், புடைப்புச் சிற்பங்களும், ஓவியங்களும் காணப்படுகிறது.

படக்காட்சியகம்
--------------

* கின்னரர் மற்றும் கின்னரியின் உலோகச் சிலை, தாய்லாந்துகின்னரர் மற்றும் கின்னரியின் உலோகச் சிலை, தாய்லாந்து
* கற்பக மரத்தை காக்கும் கின்னரர்கள், கின்னரிகள்,  தேவர்கள் மற்றும் அரம்பையர்கள், ஜாவா, இந்தோனேசியா கற்பக மரத்தை காக்கும் கின்னரர்கள், கின்னரிகள், தேவர்கள் மற்றும் அரம்பையர்கள், ஜாவா, இந்தோனேசியா
* கின்னர மற்றும் கின்னரிகளின் நாட்டியம்கின்னர மற்றும் கின்னரிகளின் நாட்டியம்
* கின்னரியின் சிற்பம், பாங்காக், தாய்லாந்து கின்னரியின் சிற்பம், பாங்காக், தாய்லாந்து
* தாய்லாந்து கட்டிடக் கலையில் கின்னரியின் உருவச்சிலைதாய்லாந்து கட்டிடக் கலையில் கின்னரியின் உருவச்சிலை

மேற்கோள்கள்
-----------

1. ↑  "Mythical Animals in Indian Art". Abhinav Publications. 1985. .
**மருத்துவப் பணிக்கான தேசியத் தகுதித் தேர்வுகள்** (**National Exit Test** (சுருக்கமாக:**NExT**), 2023-ஆம் ஆண்டு முதல் இறுதியாண்டு மருத்துவம் படிக்கும் அனைத்து எம்.பி.பி.எஸ் எனப்படும் இளநிலை மருத்துவப் படிப்பு மாணவர்கள் இத்தேர்வின் முதல் பகுதியில் தேர்ச்சி பெற்றவர்கள் மட்டுமே மருத்துவமனைகளில் ஓராண்டு பயிற்சி மருத்துவராக (ஹவுஸ் சர்ஜன்) பணியாற்ற அனுமதிக்கப்படுவர். பின்னர் இத்தேர்வின் இரண்டாம் பகுதியில் தேர்ச்சி பெற்றவர்கள் மட்டுமே பொதுமக்களுக்கு மருத்துவம் பார்க்க தேசிய மருத்துவ ஆணையத்தால் அனுமதி வழங்கப்படும். மேலும் இரண்டாம் பகுதி தேர்வில் அதிக மதிப்பெண் எடுத்தவர்களுக்கு மட்டுமே முதுநிலை மருத்துவப் படிப்புகளில் சேர அனுமதிக்கப்படுவர். இப்புதிய தேர்வு முறை அடுத்த ஆண்டு டிசம்பர் 2023 முதல் நடைமுறைக்கு வருகிறது. 

இப்புதிய தேர்வு முறையால் நீட் முதுநிலை மருத்துவத்திற்கான தேர்வு மற்றும் அயல்நாட்டில் இளநிலை மருத்துவம் படித்த மாணவர்கள் இந்தியாவில் மருத்துவப் பணி மேற்கொள்ள தனித்தேர்வுகள் எழுத தேவையில்லை.

நெக்ஸ்ட் தேர்வு தொடர்பான நடை முறைகள் இனிமேல் அறிவிக்கப்படும். இந்தத் தேர்வை, மருத்துவ அறிவியலுக்கான தேசிய தேர்வுகள் வாரியம் வாயிலாக நடத்தாமல், புது தில்லி எய்ம்ஸ் மூலம் நடத்தப்பட உள்ளது.

தேர்வு முறை
-----------

நெக்ஸ்ட் தேர்வு இரு பகுதிகளாகக் கொண்டது: எழுத்துத் தேர்வு (NEXT-1) மற்றும் செய்முறை தேர்வு (NEXT-2). 

### நெக்ஸ்ட்: 1

இத்தேர்வானது மருத்துவக் கல்லூரிகளில் இளநிலை மருத்துவம் (எம்பிபிஎஸ்) படிக்கும் இறுதியாண்டு மாணவர்கள் சாதாரணமாக எழுதும் தேர்வுக்கு பதிலாக நெக்ஸ்ட் 1 தேர்வு இந்தியா முழுவதற்குமாக நடத்தப்படும் எழுத்துத் தேர்வாகும். இத்தேர்வில் வெற்றி பெற்றவர்கள் மட்டுமே மருத்துவ மனைகளில் பயிற்சி மருத்துவராக பணியாற்றத் (ஹவுஸ் சர்ஜன்) தகுதி பெறுவார். வெளிநாடுகளில் மருத்துவம் படித்த மாணவர்களும் நெக்ஸ்ட் 1 தேர்வில் தேர்ச்சி பெற்ற பின்னரே மருத்துவமனைகளில் பயிற்சி மருத்துவருவராக பணியாற்ற முடியும். இத்தேர்வில் 50% விழுக்காடு மதிப்பெண் எடுத்தவர்கள் மட்டுமே தேர்ச்சி அடைந்தவர்களாக கருதப்படுவர். ஆனால் இந்த மதிப்பெண்ணால் மருத்துவ முதுநிலை படிப்புகளுக்கு தகுதி பெறமுடியாது.

### நெக்ஸ்ட்: 2

மருத்துவமனையில் ஓராண்டு பயிற்சி மருத்துவராக பணியாற்றியவர்கள், மருத்துவராக பணியாற்ற அல்லது முதுநிலை மருத்துவம் படிக்க வேண்டுமெனில் **நெக்ஸ்ட் 2** செயல்முறை தேர்வில் தேர்ச்சி பெற வேண்டும். இதன் மூலம் நீட் முதுநிலை மருத்துவத்திற்கான தேர்வு நீக்கப்படுகிறது. நெக்ஸ்ட் தேர்வுகள் இந்தியா முழுவதும் டிசம்பர் 2023 முதல் நடைமுறைக்கு வருகிறது.

மேற்கோள்கள்
-----------

1. ↑  "Evaluating foreign medical graduates based on clinical questions is unfair". MSN. ?.
2. ↑  "THE NATIONAL COMMISSION FOR INDIAN SYSTEM OF MEDICINE BILL, 2019". .
3. ↑  இனி முதுநிலை மருத்துவத்துக்கு நீட் கிடையாது! அதற்குப் பதில் நெக்ஸ்ட்!
4. ↑  Sharma, Neetu Chandra (2019-07-17). "Government clears NMC Bill to revamp medical education system" (in en). .
5. ↑  "NMC comes into force from today, repeals Indian Medical Council Act". 25 September 2020. .
6. ↑  NEXT: National Exit Test

வெளி இணைப்புகள்
---------------

* All You Know about NEXT Test
பிரபஞ்ச புருசனான விஷ்ணுவின் தலைப் பகுதியாக பிரம்ம லோகம் குறிக்கப்படுகிறது.
இந்து சமய சாத்திரங்களான புராணங்களில் குறிப்பாக பிரம்ம புராணத்தில், மும்மூர்த்திகளில் ஒருவரும், படைப்புக் கடவுளுமான, நான்கு முகங்கள் கொண்ட பிரம்மாவின் இருப்பிடமாக பிரம்ம லோகம் எனும் **சத்திய லோகம்** குறிப்பிடுகிறது.

வேதம், உபநிடதம் மற்றும் புராணக் குறிப்புகள்
-------------------------------------------

அதர்வண வேதத்தில் மேல் ஏழு லோகங்களில் ஒன்றாக பிரம்ம லோகம் குறித்த குறிப்புகள் உள்ளது.
உபநிடதங்களில் பிரம்ம லோகம் பற்றிய குறிப்புகள் பல்வேறு இடங்களில் உள்ளது.
அனைத்து புராணங்களிலும் படைப்புக் கடவுளான நான்முகன் எனும் பிரம்மா தனது துனைவியான சரசுவதியுடன் குடிகொண்டிருக்கும் பிரம்ம லோகம் எனும் சத்திய லோகத்தைப் பற்றிய குறிப்புகள் உள்ளது.

பௌத்தம் கூறும் பிரம்ம லோகம்
---------------------------

பௌத்த சாத்திரங்கள் வானுலகில் பிரம்ம லோகம் இருபத்தி ஒன்று சொர்க்கங்கள் கொண்டிருப்பதாக கூறுகிறது.

இதனையும் காண்க
--------------

* வைகுந்தம்
* கயிலை மலை

மேற்கோள்கள்
-----------

1. ↑   Palikanon about brahmaloka

மேலும் படிக்க
-------------

* Self-Realization Brahmaanubhava: The Advaitic Perspective of Shankara: Brahmaanubhava : The Advaitic Perspective of Shankara (Cultural Heritage and Contemporary Change. Series Iiib, South Asia, V. 4) von Vensus A. George von Council for Research in Values & (Januar 2001) - page 103
* Sharma, Shubhra. Life In The Upanishads. Abhinav Publications; 1 edition (February 14, 2011)
* chhandogya upanishad as PDF
* Twitchell, Paul (1988) The Far Country. Illuminated Way Publishing. ISBN 0-914766-91-0
* Twitchell, The Far Country as PDF

வெளி இணைப்புகள்
---------------

* Brahmapura
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Pomatorhinus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**வெள்ளைப் புருவ வளைந்த அலகுச் சிலம்பன்** ( white-browed scimitar babbler) (*Pomatorhinus schisticeps* ) என்பது டிமாலிடே குடும்பத்தைச் சேர்ந்த ஒரு பறவையாகும். இது வங்காளதேசம், பூட்டான், கம்போடியா, இந்தியா, லாவோஸ், மியான்மர், நேபாளம், தாய்லாந்து, வியட்நாம் ஆகிய நாடுகளில் காணப்படுகிறது. இதன் இயற்கையான வாழ்விடங்கள் துணை வெப்பமண்டல அல்லது வெப்பமண்டல ஈரமான தாழ்நில காடுகள் மற்றும் துணை வெப்பமண்டல அல்லது வெப்பமண்டல ஈரமான மலைக் காடுகள் ஆகும்.

குறிப்புகள்
-----------

1. ↑  BirdLife International (2016). "*Pomatorhinus schisticeps*". *IUCN Red List of Threatened Species* **2016**: e.T22715967A94476979. doi:10.2305/IUCN.UK.2016-3.RLTS.T22715967A94476979.en.. பார்த்த நாள்: 12 November 2021.

மேற்கோள்கள்
-----------

* Collar, N. J. & Robson, C. 2007. Family Timaliidae (Babblers) pp. 70 – 291 in; del Hoyo, J. Elliott, A. & Christie, D.A. eds. *உலகப் பறவைகளின் உசாநூல்*, Vol. 12. Picathartes to Tits and Chickadees. Lynx Edicions, Barcelona.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1091417
* விக்கியினங்கள்: Pomatorhinus schisticeps
* Avibase: E2E9A29513D87685
* BirdLife: 22715967
* BOLD: 118372
* ஈபேர்டு: wbsbab1
* GBIF: 2493334
* iNaturalist: 15272
* IRMNG: 10210718
* ITIS: 562398
* IUCN: 22715967
* என்.சி.பி.ஐ: 201359
* uBio: 2338522
* Xeno-canto: Pomatorhinus-schisticeps

 |
**ஆட்டெண்டோட்டசு வளைந்தவால் கொண்டைக் கரிச்சான்** (அறிவியல் பெயர்: *Dicrurus hottentottus hottentottus*) என்பது வளைந்தவால் கொண்டைக் கரிச்சானின் துணையினமாகும். இது மத்திய மற்றும் தெற்கு சீனம், வடக்கு மியான்மர் மற்றும் வடக்கு இந்தோசீனா ஆகிய பகுதிகளில் காணப்படுகிறது.

விளக்கம்
--------

ஆட்டெண்டோட்டசு வளைந்தவால் கொண்டைக் கரிச்சான் பறவையானது மைனா அளவில் சுமார் 25 செ. மீ. நீளம் இருக்கும். இதன் அலகும் கால்களும் கறுப்பாகவும், விழிப்படலம் செம்பழுப்பு நிறத்திலும் இருக்கும். இப்பறவையின் அலகு நீண்டு கூர்மையாகச் சற்று கீழ் நோக்கி வளைந்திருக்கும். உடலின் மேற்பகுதி பளபளப்பான கறுப்பு நிறத்தில் இருக்கும். இதன் உச்சந்தலையில் சுமார் ஐந்து செ. மீ. நீளமுள்ள மயிரை ஒத்த சில தூவிகள் பின்னோக்கி வளைந்ததாக காணப்படும். வால் பிளவு படாமல் சதுரமாக இருக்கும் என்றாலும் வாலின் புற இறகுகள் மேல் நோக்கி வளைந்து திருகிக் கொண்டிருக்கும். ஆண் பெண் பறவைகளுக்கு இடையில் பால் ஈருருமை இல்லை.

பரவலும் வாழிடமும்
-----------------

ஆட்டெண்டோட்டசு வளைந்தவால் கொண்டைக் கரிச்சான் மத்திய மற்றும் தெற்கு சீனம், வடக்கு மியான்மர் மற்றும் வடக்கு இந்தோசீனா ஆகிய பகுதிகளில் காணப்படுகிறது. தென்னிந்தியாவில் மேற்குத் தொடர்ச்சி மலைசார்ந்த மகுதிகளில் பசுங்காடுகளைச் சார்ந்து ஆங்காங்கே சமவெளிகளிலும் மலைகளில் 900 மீட்டர் உயரம் வரையும் காண இயலும்.

நடத்தை
------

இது தனித்தோ, இணையாகவோ, சிறு கூட்டமாகவோ காடுகளில் உள்ள மரங்களின் மேல் திரியும் இயல்புடையது. பறக்கும் பூச்சிகளைப் பிடித்து உண்ணக்கூடிய இது மலர்களில் உள்ள தேனை விரும்பி உண்ணக்கூடியது. குறிப்பாக முள்முருக்கு, தைல மரம் போன்ற மரங்களில் கூட்டமாக காணலாம். மரங்களில் தேனை உண்ண வரும் பிற பறவைகளை இவை எட்டு முதல் பத்து வரையிலான கூட்டமாக சேர்ந்து விரட்டி அடிக்கும். இவை வைவது போல உரக்கக் குரல் எழுப்பும்.

இவை பெப்ரவரி முதல் சூன் முடிய இனப்பெருக்கத்தில் ஈடுபடும். இவைகருங்கரிச்சானின் கூட்டைவிட சற்று பெரியதாக் கோப்பை வடிவில் மரக்கிளைகளின் புறவெளி நுனியில் அமைக்கும். இவற்றின் கூடுகளை காடுகளில் உள்ள மரங்களிலேயே காண இயலும். இவை மூன்று அல்லது நான்கு முட்டைகளை இடும். முட்டைகள் வெளிர் பாலேடு நிறத்தில் சிவப்புக் கோடுகளோடு காணப்படும். ஆண் பெண் என இரு பறவைகளும் கூடு கட்டுதல், அடைக்காத்து இனப்பெருக்கம் செய்தல் போன்வற்றில் சேர்ந்து ஈடுபடும்.

மேற்கோள்கள்
-----------

1. ↑  வார்ப்புரு:BioRef
2. ↑  Eaton, JA; van Balen, B; Brickle, NW; Rheindt, FE (2016). *Birds of the Indonesian Archipelago. Greater Sundas and Wallacea.*. Lynx Edicions, Barcelona.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q27622192
* GBIF: 7340806
* iNaturalist: 722869
* ITIS: 924459

 |
சிரியாவின் ஆப்ரினுக்கு தெற்கே ஆஃப்ரின் ஆறு
**ஆஃப்ரின் நதி** ( அரபு மொழி: نهر عفرين‎ *நஹ்ர் இஃப்ரீன்* ; Kurdish ; வடக்கு சிரிய மொழி : *நஹர் ʻAfrīn* ; துருக்கியம்: Afrin Çayı) துருக்கி மற்றும் சிரியாவில் உள்ள ஒரோண்டசு ஆற்றின் துணை ஆறாகும். இது துருக்கியின் காசியான்டெப் மாகாணத்தில் உள்ள கர்தால் மலைகளில் உயர்ந்து, சிரியாவின் ஆஃப்ரின் நகரத்தின் வழியாக தெற்கே பாய்ந்து, மீண்டும் துருக்கியில் நுழைகிறது. இது முன்னாள் அமிக் ஏரியின் இடத்தில் கராசுவுடன் இணைகிறது, மேலும் இதன் நீர் ஒரு கால்வாய் மூலம் ஒரோண்டேசுக்கு பாய்கிறது. 

ஆற்றின் மொத்த நீளம் 131 கிலோமீட்டர்கள் (81 மைல்) ஆகும். இதில் 54 கிலோமீட்டர்கள் (34 மைல்கள்) சிரியாவில் உள்ளது. கத்தே மாகாணத்தில் இருந்து சுமார் 250,000,000 கன சதுர மீட்டர்கள் (8.8) கன சதுர அடி ஆண்டுதோறும் நீரோட்டம் பாய்கிறது. அதே சமயம் சுமார் 60,000,000 கன சதுர மீட்டர்கள் (2.1 ) கன சதுர அடி அளவிலான நீரோட்டம் சிரியாவில் இருந்து வருகிறது. இந்த ஆறு ஆஃப்ரின் நகரின் வடக்கே ஆஃப்ரின் அணையால் தடுக்கப்பட்டுள்ளது. 

அசிரிய மக்களுக்கு *ஆப்ரே* என்றும்  செலூசிட் சகாப்தத்தில் ஆய்னோபாராசு *என்றும்*, ரோமானிய காலத்தில் *உஃப்ரெனஸ்* என்றும் அறியப்பட்டது. அபுல்-ஃபிதா இதை *நஹ்ர் இஃப்ரின்* என்று குறிப்பிடுகிறார்.

மேற்கோள்கள்
-----------

1. ↑  Antakya Chamber of Commerce: Geographical location பரணிடப்பட்டது 2010-10-08 at the வந்தவழி இயந்திரம்
2. ↑  "7: Orontes River Basin" (PDF), *Inventory of Shared Water Resources in Western Asia*, Beirut: UN-ESCWA and BGR (United Nations Economic and Social Commission for Western Asia; Bundesanstalt für Geowissenschaften und Rohstoffe), 2013, retrieved 2017-03-22
3. ↑  Google Books: Apre Afrin river. Accessed on 30 July 2016
4. ↑  Guy Le Strange, *Palestine Under the Moslems: A Description of Syria and the Holy Land from A. D. 650 To 1500* (1890), p. 60.
**நாராயண் பெனிவால்** (*Narayan Beniwal*) இந்தியாவைச் சேர்ந்த ஓர் அரசியல்வாதியாவார். இராசத்தான் மாநிலத்தின் நாகௌர் நகரத்தைச் சேர்ந்த இவர் , 2019 ஆம் ஆண்டு அக்டோபர் மாதம் 24 ஆம் தேதி நடைபெற்ற தேர்தலில் கின்வாசரில் இருந்து இராசத்தான் சட்டமன்ற உறுப்பினராக தேர்ந்தெடுக்கப்பட்டார்    இராசுரிய லோக்தந்திரிக் கட்சியின் உறுப்பினராக இருந்தார். நாராயண் பெனிவால் இராசுட்ரிய லோக்தந்திரிக் கட்சியின் நிறுவனரும் நாகௌர் நாடாளுமன்ற உறுப்பினருமான அனுமான் பெனிவாலின் சகோதரர் ஆவார்.

ஆரம்ப வாழ்க்கை மற்றும் கல்வி
----------------------------

நாராயண் பெனிவால் 1975 ஆம் ஆண்டு சூலை மாதம் 11 ஆம் தேதி இராசத்தானின் நாகௌர் மாவட்டத்தில் உள்ள பாரங்காவன் கிராமத்தில் இராம்தேவ் மற்றும் மோகினி தேவிக்கு மகனாகப் பிறந்தார். இராசத்தான் பல்கலைக்கழகத்தில் இளங்கலை அறிவியல் பட்டம் பெற்றார். 2000 ஆம் ஆண்டில் சுமேசு பெனிவால் என்பவரை மணந்து கொண்டார். இவர்களுக்கு ஒரு மகன் (பிரதீக் பெனிவால்) உள்ளார்.

மேற்கோள்கள்
-----------

1. ↑  "Rajasthan bypoll: Congress wins Mandawa seat, RLP retains Khinwsar". *The Times of India*. PTI. 24 October 2019. .
2. ↑  "Rajasthan bypolls: Cong's Rita Chaudhary Clinches Mandava, RLP's Narayan Beniwal Wins Khinvsar Seat". *ABP Live*. 24 October 2019. .
3. ↑  "Congress Gains One More Seat In Rajasthan Assembly After Win In Mandawa". *NDTV*. PTI. 24 October 2019. .
**இராஜேஷ் ரகுநாத் பாட்டீல்** (*Rajesh Raghunath Patil*) பகுஜன் விகாஸ் ஆகாடி கட்சியில் உள்ள இந்திய அரசியல்வாதி ஆவார். இவர் 24 அக்டோபர் 2019 அன்று போயிசரில் இருந்து மகாராஷ்டிர சட்டமன்ற உறுப்பினராக தேர்ந்தெடுக்கப்பட்டார்

ஆரம்ப வாழ்க்கை மற்றும் கல்வி
----------------------------

பாட்டீல் தனது தந்தை ரகுநாத் இராஜி பாட்டீலுக்கு மஹாராட்டிராவின் பால்கர் மாவட்டத்தில் உள்ள வசாய் தாலுகாவில் 1975 இல் பிறந்தார்.  இவர் ராஜ்ஸ்ரீ பாட்டீலை மணந்தார். அவர்களுக்கு சிவம் மற்றும் ஷௌர்யா பாட்டீல் என்ற இரண்டு மகன்கள் இருந்தனர். 1994-ஆம் ஆண்டில், வர்தக் கல்லூரி, வசாய் ( மும்பை பல்கலைக்கழகம்) நிறுவனத்தில் இவர் இளங்கலை வணிகவியல் பட்டம் பெற்றார்.

அரசியல் வாழ்க்கை
----------------

பாட்டீல் மகாராஷ்டிராவின் 14வது சட்டமன்ற உறுப்பினராக இருந்துள்ளார். 2019 முதல், அவர் போயசர் தொகுதியை பிரதிநிதித்துவப்படுத்துகிறார் மற்றும் பகுஜன் விகாஸ் அகாடியின் உறுப்பினராக உள்ளார். 

2019 தேர்தலில், இவர் தனது நெருங்கிய போட்டியாளரான சிவசேனா வேட்பாளர் அல்லது தற்போதைய சட்டமன்ற உறுப்பினர் விலாஸ் தாரேவை 2,752 வாக்குகள் வித்தியாசத்தில் தோற்கடித்தார்.

வகித்த பதவிகள்
--------------

| # | இருந்து | செய்ய | பதவி | கருத்துகள் |
| --- | --- | --- | --- | --- |
| 01 | அக்டோபர் 2019 | பதவியில் | மகாராஷ்டிராவின் 14வது சட்டமன்ற உறுப்பினர் |  |
|

மேற்கோள்கள்
-----------

1. 1 2 3 4 5 6  "Candidate Affidavit". .
2. ↑  "Boisar Assembly Constituency result". .
**யூனஸ் எம்ரே** ( Yunus Emre ) (1238-1328) டெர்விஸ் யூனஸ் என்றும் அழைக்கப்படும் இவர் துருக்கிய நாட்டுப்புறக் கவிஞரும் சூபி துருக்கிய கலாச்சாரத்தில் பெரிதும் தாக்கம் ஏற்படுத்தியவருமாவார். இவர் பழைய அனத்தோலியன் துருக்கிய மொழியில் எழுதினார். இவரது பெயர், *யூனஸ் என்பது*, *ஜோனா* என்ற ஆங்கிலப் பெயருக்கு இணையான அரபு மொழியாகும். யுனெஸ்கோ பொது மாநாடு 1991 ஆம் ஆண்டை கவிஞர் பிறந்த 750 வது ஆண்டு, சர்வதேச யூனஸ் எம்ரே ஆண்டாக அறிவிக்கும் தீர்மானத்தை ஒருமனதாக நிறைவேற்றியது. 

யூனஸ் எம்ரே புதிய உருவான துருக்கிய இலக்கியத்தின் மீது பெரும் செல்வாக்கு செலுத்தியுள்ளார். இது பாரசீக மற்றும் அரபு மொழிகளின் கலவையாக இருந்தது. அகமது யெசெவி மற்றும் சுல்தான் வாலாட் ஆகியோருக்குப் பிறகு, ந்ன்கு அறியப்பட்ட கவிஞர்களில் ஒருவர். பாரசீக அல்லது அரபு மொழியில் மட்டும் அல்லாமல், இவரது பிராந்தியத்தில் பேசப்படும் பழைய அனத்தோலியன் துருக்கிய மொழியில் கவிதைகளை இயற்றினார். மத்திய மற்றும் மேற்கு அனடோலியாவில் உள்ள மக்களின் பிரபலமான பேச்சுக்கு மிக நெருக்கமாக இவரது எழுத்துகள் இருக்கிறது.. இது பல அநாமதேய நாட்டுப்புறக் கவிஞர்கள், நாட்டுப்புறப் பாடல்கள், விசித்திரக் கதைகள், புதிர்கள் மற்றும் பழமொழிகளின் மொழியாகும்.

இதனையும் காண்க
--------------

* சூஃபிசம்

சான்றுகள்
---------

ஆதாரங்கள்
---------

வெளி இணைப்புகள்
---------------



1. ↑  Halman, Talat (2007). *Rapture and Revolution*. Syracusa University Press, Crescent Hill Publications. பக். 316.
**வெண்வயிற்றுக் கரிச்சான்** [White-bellied drongo (*Dicrurus caerulescens*)] என்பது இந்தியாவிலும் இலங்கையிலும் மட்டும் காணப்படும் ஒரு கரிச்சான் இனக் குருவியாகும். மற்ற கரிச்சான்களைப் போலவே இது பூச்சிகளை உண்ணும் வழக்கம் கொண்டிருந்தாலும், சில வகைப் பூக்களின் தேனை விரும்பி உண்பதால் மகரந்தச் சேர்க்கையிலும் இது உதவுகிறது.

உடலமைப்பும் கள அடையாளங்களும்
----------------------------

### உடலமைப்பு

சின்னானை விட அளவில் பெரியது [நீளம் = 24 cm] கரிக்குருவியை விட சிறியது. வாலின் பிளவு கரிக்குருவியின் வால் பிளவை விடவும் குறைவாக இருக்கும். மார்பின் அடிப்பகுதியிலிருந்து வெள்ளையாக இருக்கும். கண்விழிப் படலம் அரக்கு நிறம். ஆண் பெண் இரண்டும் ஒரே தோற்றம் கொண்டிருக்கும்.

### கள அடையாளங்கள்

இரண்டு அல்லது மூன்று குருவிகள் மற்ற பூச்சியுண்ணும் பறவைகளுடன் சேர்ந்தே காணப்படும்; அந்தி நேரத்திலும் நன்கு இருட்டிய பிறகும் கூட இரையைத் தேடும்.

பரவலும் வாழ்விடமும்
-------------------

### பரவல்

மேற்கு குஜராத், மேற்கு ராஜஸ்தான், ஜம்மு காஷ்மீர், இமாசல பிரதேசம், வடகிழக்கு மாநிலங்கள் நீங்கலாக இந்தியாவின் அனைத்துப் பகுதிகள் மற்றும் இலங்கையின் பெரும்பாலான பகுதிகள். இனப்பெருக்கம் செய்யாத காலங்களில் இவை மத்திய குஜராத் பகுதிகளில் பதிவு செய்யப்பட்டுள்ளன. 

### வாழ்விடம்

இலையுதிர், மூங்கிற் காடுகளின் புதர்வெளிகள், தேயிலை, இரப்பர் தோட்டங்கள்.

உணவு
----

சிதடி எனப்படும் பாச்சை, வெட்டுக்கிளி, விட்டில், சிறகுடைய கறையான் உள்ளிட்ட பூச்சிகள்; திடீர்த் தாக்குதல் மூலம் உணவை பிற பறவைகளிடமிருந்து அபகரிப்பதும் உண்டு. எப்போதாவது, நாணல் கதிர்குருவிகளைத் தாக்கி உண்ணும்; *Bombax*, *Erythrina-* தாவரங்களுடைய மலர்களின் தேனை உண்ணும்.

ஒலி
---

பூங்குருவிகள், தினைக்குருவிகள் போன்றவற்றின் தொனியில் ஒலியெழுப்பும்; கரிக்குருவியைப் போன்றே பாடும். குறிப்பாக, தையல் சிட்டு, காட்டுக் கீச்சான், மாம்பழச் சிட்டு ஆகிய குருவிகளைப் போன்றே போலிக்குரல் எழுப்பும்.

படத்தொகுப்பு
------------

* பெருந்துறையில்பெருந்துறையில்
* 
* 
* 
*

மேற்கோள்கள்
-----------

1. ↑  BirdLife International (2012). "*Dicrurus caerulescens*". *IUCN Red List of Threatened Species* **2012**.. பார்த்த நாள்: 26 November 2013. old-form url
2. ↑  **Ali. S, Ripley. S.D.** (1972). *Handbook of the Birds of India and Pakistan*. p. 123. OUP
3. ↑  "birdsoftheworld-White-bellied Drongo-அடையாளம் (Identification)". .
4. ↑  "பரவல் வரைபடம் (Range Map)". .
5. ↑  "Distribution of the White-bellied Drongo (வரைபடம்)". .
6. ↑  "xeno-canto". .
7. ↑  "Sounds and Vocal Behavior - birdsoftheworld - White-Bellied Drongo". .
**கட்டுடைப்பு** (*Deconstruction*) என்பது உரைக்கும் பொருளுக்கும் இடையிலான உறவைப் புரிந்துகொள்வதற்கான தளர்வாக வரையறுக்கப்பட்ட அணுகுமுறைகளின் தொகுப்பாகும். கட்டுடைப்பு என்ற கருத்தாக்கம் தத்துவஞானி ஜாக்கஸ் தெரிதாவால் அறிமுகப்படுத்தப்பட்டது. அவர் பிளாட்டோனிசத்தின் "உண்மையான" வடிவங்கள் மற்றும் தோற்றங்களுக்கு மேலே மதிப்பிடப்பட்ட சாரங்களின் கருத்துக்களில் இருந்து மாறுபடுவதாக கூறுகின்றார்.  1980களில் இருந்து, இந்த மொழி பற்றிய முன்மொழிவுகள் மொழி என்பது சிறந்த நிலையான மற்றும் புலனாகும் என்பதற்குப் பதிலாக திரவத்தன்மை உடையது என்ற கூற்று சட்டப் பிரிவுகள் மானுடவியல்,  வரலாற்று வரலாறு, மொழியியல்,  சமூக மொழியியல், மனோ பகுப்பாய்வு, LGBT ஆய்வுகள், மற்றும் பெண்ணியம். கட்டிடக்கலை உள்ளிட்ட பல்வேறு ஆய்வுகளுக்கு உத்வேகம் அளித்துள்ளன :3–76 கட்டுடைப்பு என்பது கலை, இசை மற்றும் இலக்கிய விமர்சனத்தில் மற்றும் கட்டிடக்கலையில் கட்டுடைப்பியல் போன்ற துறைகளில் முக்கியமானதாக உள்ளது.

சான்றுகள்
---------

1. ↑  Lawlor, Leonard (2019), Zalta, Edward N. (ed.), "Jacques Derrida", *The Stanford Encyclopedia of Philosophy* (Fall 2019 ed.), Metaphysics Research Lab, Stanford University, retrieved 2020-04-11
2. ↑  Morris, Rosalind C. (September 2007). "Legacies of Derrida: Anthropology". *Annual Review of Anthropology* **36** (1): 355–389. doi:10.1146/annurev.anthro.36.081406.094357.
3. ↑  Busch, Brigitta (1 December 2012). "The Linguistic Repertoire Revisited". *Applied Linguistics* **33** (5): 503–523. doi:10.1093/applin/ams056.
**ராணி ராஜராஜேஸ்வரி தேவி** (**Raj Rajeshwari Devi**) (இறப்பு: 5 மே 1806), நேபாள இராச்சியத்தின் மன்னர் ராணா பகதூர் ஷாவின் பட்டத்து ராணியாகவும், இரண்டு முறை நாட்டின் அரசப் பிரதிநிதியாக நேபாளத்தை நிர்வகித்தவர். தாபா வம்ச அமைச்சரும், படைத்தலைவருமான பீம்சென் தபாவின் வற்புறுத்தல் காரணமாக, 5 மே 1806ல் தீக்குளித்து உயிர் நீத்தார்.

வாழ்க்கை
--------

ராணா பகதூர் ஷாவின் தனது நான்காவது மனைவி கந்தவதி தேவிக்குப் பிறந்த குழந்தை கீர்வான் யுத்த விக்ரம் ஷா, நேபாள இராச்சியத்தின் அரியணை ஏற்ற முடிவு செய்ததால், வாரணாசிக்கு நாடு கடத்தப்பட்டார். 
ராணி ராஜராஜேஸ்வரி, குழந்தை கீர்வான் யுத்த விக்ரம் ஷாவின் அரசப் பிரதிநிதியாக சில காலம் நேபாள நாட்டை ஆண்டார். பின்னர் ராணி ராஜேஸ்வரி, கணவர் ராணா பகதூர் ஷாவுடன் வாரணாசியில் வாழ்ந்தார். 
இதனால் ராணா பகதூர் ஷாவின் இரண்டாம் மனைவி ராணி சுபர்ண பிரபா தேவி, குழந்தை கீர்வான் யுத்த விக்ரம் ஷாவின் அரசப் பிரதிநிதியாக நேபாளத்தை நிர்வகித்தார். பின்னர் 26 சூலை 1801ல் ராஜராஜேஸ்வரி நேபாளம் திரும்பினார். 

ராணி ராஜராஜேஸ்வரி தேவியின் அடியாட்கள், ராணி சுபர்ண பிரபா தேவியை வீட்டுச் சிறையில் வைத்து விட்டு, நாட்டின் தலைமை அமைச்சர் கீர்த்திமான் சிங் பஸ்யந்தை, 28 செப்டம்பர் 1801 அன்று கொன்றனர். பின்னர் ராணி ராஜராஜேஸ்வரி கீர்வான் யுத்த விக்ரம் ஷாவின் அரசப் பிரதிநிதியாக இரண்டாம் முறையாக நேபாள நாட்டை நிர்வகித்தார். 

1804ல் ராணா பகதூர் ஷா வாரணாசிலிருந்து மீண்டும் நேபாளத்திற்கு வந்து ஆட்சியை கைப்பற்றினார். இரண்டு ஆண்டுகள் கழித்து, ராணி ராஜராஜேஸ்வரி தேவியின் சகோதரன், மன்னர் ராணா பகதூர் ஷாவை கொன்று விடுகிறார். பீம்சென் தபாவின் கட்டாயத்தின் படி, விதவையான ராணி ராஜராஜேஸ்வரி 5 மே 1806ல் தீக்குளித்து உயிர் நீத்தார். 

பின்னர் ராணி திரிபுரசுந்தரி மற்றும் ராணி சுபர்னா பிரபா தேவி ஆகியோர் இளவரசன் கீர்வான் யுத்த விக்ரம் ஷாவின் அரசப் பிரதிநிதியாக நேபாள நாட்டை நிர்வகித்தனர்.

இதனையும் காண்க
--------------

* ராணி திரிபுரசுந்தரி
* ராணா பகதூர் ஷா
* கீர்வான் யுத்த விக்ரம் ஷா
* பீம்சென் தபா
* தாமோதர பாண்டே

மேற்கோள்கள்
-----------

1. ↑  Acharya 2012, ப. 32.
2. ↑  Nepal 2007, ப. 52.
3. 1 2  Acharya 2012, ப. 36–37.
4. ↑  Acharya 2012, ப. 43.
5. ↑  Acharya 2012, ப. 34.
6. ↑  Pradhan 2012, ப. 14.
7. ↑  Genealogy, The Royal House of Shah, Nepal: 1777 - 1799 H.H. Svasti Sri Giriraj Chakrachudamani Narnarayanetyadi Vividha Virudavali Virajamana Manonnata Shriman Maharajadhiraja Sri Sri Sri Sri Sri Maharaj Rana Bahadur Shah Bahadur Shamsher Jang Devanam Sada Samar Vijayinam, Maharajadhiraja of Nepal. ... m. (first) at Katmandu, 1789, Sri Sri Sri Maharani Raj Rajeshwari Devi [Sri Vidya Lakshmi Devi] (k. by forced sati on the orders of Bhimsen Thapa, on the bank of the Salinadi rivulet, at Sankhu, 5th May 1806)
8. ↑  Worldwide Guide to Women in Leadership, "Women In Power, 1770-1800" ("1799-1800 and 1802-04 Regent Sri Sri Sri Maharani Raj Rajeshwari Devi of Nepal ... she was imprisoned at Helambu and killed by being forced to commit sati.").
9. ↑  Guide 2
**ஆரப்பாளையம் புட்டு சொக்கநாதர் கோயில்** என்பது தமிழ்நாட்டில் மதுரை மாவட்டத்தில் உள்ள ஒரு சிவன் கோயில் ஆகும்.

அமைவிடம்
--------

இக்கோயில் மதுரை மாவட்டத்தில் ஆரப்பாளையம் என்னுமிடத்தில் அமைந்துள்ளது. இவ்வூர் முன்னர் புட்டுத்தோப்பு என்றழைக்கப்பட்டது.  கடல் மட்டத்திலிருந்து சுமார் 159 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 9°55'57.0"N, 78°06'39.7"E (அதாவது, 9.932490°N, 78.111015°E) ஆகும்.

இறைவன், இறைவி
-------------

இக்கோயிலின் மூலவராக புட்டு சொக்கநாதர் உள்ளார். இங்குள்ள இறைவி மீனாட்சி ஆவார். கோயிலின் மரம் வன்னி ஆகும். கோயிலின் தீர்த்தம் வைகை ஆகும். ஆவணி பூராடம் புட்டு திருவிழா, பிரதோஷம், சிவராத்திரி, தமிழ் மாதப்பிறப்பு, பௌர்ணமி உள்ளிட்ட விழாக்கள் இங்கு கொண்டாடப்படுகின்றன.

அமைப்பு
-------

இறைவன், இறைவி தனி சன்னதிகளில் உள்ளனர். திருச்சுற்றில் விநாயகர், பாலமுருகன், மணக்கோலத்தில் மீனாட்சி சுந்தரேசுவரர், சரசுவதி, லட்சுமி, சுந்தரானந்தர், துர்க்கை, வீரபத்திரர், சப்த கன்னியர், கல்யாண விநாயகர், அப்பர், ஞானசம்பந்தர், சுந்தரர், மாணிக்கவாசகர், கலிய நாயனார், அய்யப்பன், கன்னிமூல கணபதி, தட்சிணாமூர்த்தி, வள்ளி தெய்வானையுடன் சுப்பிரமணியர், லிங்கோத்பவர், சண்டிகேசுவரர், இரட்டை கால பைரவர், ஆஞ்சநேயர், நவக்கிரகங்கள் ஆகியோர் உள்ளனர்.

மேற்கோள்கள்
-----------

1. 1 2 3   அருள்மிகு புட்டு சொக்கநாதர் திருக்கோயில், தினமலர் கோயில்கள்
**பொதியச் சோதனை** (ஆங்கிலம்:Package testing)என்பது உற்பத்தியாளரிடமிருந்து, நுகர்வோரை ஒரு பொருள் அடையும் வரை, ஏற்படும் நிலைகளைத் தெள்ளத்தெளிவாக ஆராய்வது ஆகும். இந்த ஆய்வினால் கண்டறியப்படும் நுட்பங்களில் இருந்து, ஒரு பொருள் தரம் குறையாமல், நுகர்வோரை அடைவது நிலைநாட்டப் படுகிறது. சிப்பமிடுதல், பொட்டலமிடுதல், பெட்டிக்குள் அடைத்தல், போக்குவரவு, காலநிலை மாற்றங்கள், மனிதத்தவறுகள் (Human error assessment and reduction technique (HEART)) போன்ற பல்வேறு காரணிகளால், உற்பத்தியாகும் பொருள், நுகர்வோரைப் பாதுகாப்பாகவும், எவ்வித இழப்பும் இல்லாமல், தரமாக அடைவதற்கான வழிமுறைகள் உருவாக்கப்படுகின்றன.

சோதனைக் கூறுகள்
---------------

இந்த சோதனைகள், உற்பத்தி செய்யப்படும் பொருள், அதன் தன்மை, அது நுகர்வோரை சென்றடைய வேண்டியத் தொலைவு, உற்பத்தியாகும் இடத்திற்கும், நுகர்வோரின் இடத்திற்கும் உள்ள காலநிலை மாற்றங்கள் போன்ற உட்காரணிகளைப் பொறுத்து கட்டமைக்கப்படும். அக்கட்டமைப்பு, உற்பத்திப் பொருளின் பாதுகாப்பு முறைகளைத் தெள்ளத்தெளிவாக ஆய்ந்து, தெரிவிக்கின்றன.

### அகச்சோதனைகள்

கீழ்காணும் பல்வேறு சோதனைகள், உற்பத்தியாகும் பொருட்களை பொறுத்து, ஆய்வகத்தில் நிகழ்த்தப்படுகின்றன.

* பாதுகாப்பு உறை
* பெட்டியினுள் ஏற்படும் பூச்சிகள்
* சரக்குப்பெட்டியைத் தவறவிடுதல்
* பாதுகாப்புக் காரணங்களுக்காக செலவிடப்படும் தொகை, விற்பனை விலைப் போட்டி, இலாப அளவு.

### புறச்சோதனைகள்

பல்வேறு சோதனைகள், சோதனைச்சாலைகளில் செய்யப்பட்டாலும், மனிதத்தவறுகள், குழந்தைகள் பாதுகாப்பு, காலநிலை மாற்றங்கள், நுகர்வோரின் கருத்து, களச்சோதனை, சரக்குப்பெயரச்சியை நிழற்படங்களாகவும், நிகழ்படங்களாகவும் எடுத்து ஆய்தல் போன்ற சோதனைச்சாலைகளுக்கு வெளியே உள்ள காரணிகளும் கண்காணிக்கப்பட்டு, கண்டறியப்பட்டு, உறபத்திப்பொருள்கள் காக்கப்படுகின்றன. இச்சோதனைகளின் விளைவாக சரக்கு என்ற உற்பத்திப் பொருளின் பாரஅலகு( unit load), சரக்கின் கொள்கலன்(shipping container), சரக்குப்போக்குவரவு போன்றவை சீர்படுத்தப்பட்டு, செம்மைப்படுத்தப்படுகின்றன. இச்செம்மையான சரக்கு இடப்பெயர்ச்சியால், உற்பத்திப்பொருளானாது(சரக்கு) நுகர்வோரை பாதுகாப்பாக அடைய வழிவகை செய்கின்றன.

ஊடகங்கள்
--------

இக்கட்டுரைகளையும் காணவும்
-------------------------

* பொட்டலம்
* நெகிழிப் பை
* பொதியம் (கணியம்)
* நிரல் பொதி
* பொதியம் (இலக்கியம்)

மேற்கோள்கள்
-----------

1. ↑  Urbanek, T; Lee, Johnson. *Column Compression Strength of Tubular Packaging Forms Made of Paper*. **34,6**. Journal of Testing and Evaluation. பக். 31–40 இம் மூலத்தில் இருந்து 1 மார்ச் 2021 அன்று. பரணிடப்பட்டது... பார்த்த நாள்: 12 December 2011
**விநாயக் சீதாராம் சர்வதே** (*Vinayak Sitaram Sarwate*) இந்தியாவைச் சேர்ந்த ஓர் அரசியல்வாதியாவார். 1884-1972 ஆம் ஆண்டு காலத்தில் இவர் வாழ்ந்தார். இந்தூரைச் சேர்ந்த மராத்தி சுதந்திரப் போராட்ட வீரர், அரசியல் தலைவர் மற்றும் எழுத்தாளர் என பன்முகங்களுடன் அறியப்படுகிறார்.   1940 ஆம் ஆண்டில் இராசுட்ரிய சுயம்சேவக் சங்கத்தின் தேசியத் தலைவராக இவர் நியமிக்கப்பட்டார். காங்கிரசு கட்சியுடன்தான் கூட்டணி என்றும் இவர் தெளிவாகக் கூறினார். மத்திய பாரத் மாநிலத்தை பிரதிநிதித்துவப்படுத்தும் இந்திய அரசியலமைப்பு சபையின் உறுப்பினராகவும் விநாயக் இருந்தார்.

தனது மகள் சாலினி மோகேவுடன் இணைந்து "பால் நிகேதன் சங்கம்" என்ற சமூக சேவை மற்றும் கல்வி நிறுவனத்தை நிறுவினார்.

1966 ஆம் ஆண்டு, இந்தியக் குடியரசுத் தலைவரால், இந்தியாவின் மூன்றாவது உயரிய குடிமகன் விருதான பத்ம பூசண் விருது இவருக்கு வழங்கப்பட்டது

மேற்கோள்கள்
-----------

1. ↑  
 *Urban Politics in India: Area, Power, and Policy in a Penetrated System*. University of California Press.. பார்த்த நாள்: September 20, 2016.
2. ↑   "Vinayak Sitaram Sarwate Works". Open Library. .
3. ↑  
"Our Founders". Bal Niketan Sangh, Indore. .
**லக்கி மார்வாத் மாவட்டம்** (**Lakki Marwat**) (பஷ்தூ: لکی مروت ولسوالۍ, உருது: ضلع لکی مروت), பாக்கித்தான் நாட்டின் வடக்கில் உள்ள கைபர் பக்துன்வா மாகாணத்தின் 36 மாவட்டங்களில் ஒன்றாகும். இது பன்னு மாவட்டத்தின் சில வட்டங்களைக் கொண்டு 1 சூலை 1992 அன்று நிறுவப்பட்ட்து. இதன் ஆட்சித் தலைமையிடம் **லக்கி மார்வாத்** நகரம் ஆகும்.

அமைவிடம்
--------

கைபர் பக்துன்வா மாகாணத்த்தின் தெற்கில் அமைந்த லக்கி மார்வாத் மாவட்டத்தின் வடக்கில் கரக் மாவட்டம், பன்னு மாவட்டம் தெற்கில் தெற்கு வசீரிஸ்தான் மாவட்டம், மேற்கில் தாங்க் மாவட்டம், தெற்கில் தேரா இஸ்மாயில் கான் மாவட்டம், மேற்கில் பஞ்சாப் மாகாணத்தின் மியான்வாலி மாவட்டம் ஆகியன எல்லைகளாக உள்ளன.

புவியியல்
---------

இம்மாவட்டத்தில் 500 மீட்டர் முதல் 1000 மீட்டர் உயரமுள்ள மார்வாத் மலைத்தொடர்களும், நீரோடைகளும், சமவெளிகளும் நிறைந்துள்ளன.

மாவட்ட ஆட்சி
------------

லக்கி மார்வாத் மாவட்டம் மூன்று வட்டங்களைக் கொண்டது. அவைகளாவன:

* லக்கி மார்வாத் வட்டம்
* சராய் நௌரங் வட்டம்
* காசனிகேல் வட்டம்

இம்மாவட்ட மூன்று நகராட்சிகளை கொண்டுள்ளது. மாவட்டத்தில் மவுசாசா எனும் வருவாய் அலகுகள் 157 உள்ளன.

### மாகாணச் சட்டமன்றம்

இம்மாவட்டத்திலிருந்து கைபர் பக்துன்வா மாகாணச் சட்டமன்றத்திற்கு 3 சட்டமன்றத் தொகுதிகள் கொண்டுள்ளது.

மக்கள் தொகை பரம்பல்
-------------------

2017 பாகிஸ்தான் மக்கள்தொகை கணக்கெடுப்பின்படி இம்மாவட்ட மக்கள் தொகை 9,02,138 பேர் ஆவர். அதில் ஆண்கள் 455,402 பேரும் பெண்கள் 446,732 பேருமாக உள்ளனர். எழுத்தறிவு 44.13% கொண்டுள்ளது. 90.11% விழுக்காடு மக்கள் கிராமப்புறங்களில் வாழ்கின்றனர். இம்மாவட்டத்தில் மதச்சிறுபான்மையோர் 206 பேர் மட்டுமே உள்ளனர். இம்மாவட்டத்தில் பஷ்தூ மொழியை 98.68% மக்கள் பேசுகின்றனர்.

இதனையும் காண்க
--------------

* கைபர் பக்துன்வா மாகாணம்
* கைபர் பக்துன்வா மாவட்டப் பட்டியல்

மேற்கோள்கள்
-----------

1. ↑  "Widening of key Lakki road okayed". *Dawn (newspaper)*. 15 January 2022. .
2. 1 2  "District Wise Results / Tables (Census - 2017)". Pakistan Bureau of Statistics. .
3. 1 2  1998 District Census Report of Lakki Marwat, Population Census Organisation, Statistics Division, Government of Pakistan, Islamabad, 2000 Pg 23

வெளி இணைப்புகள்
---------------

* Early history of Marwats
* Herbert Edwardes's description of Marwats .Hadi(1996).(1848–49)
* Marwat uprising against the Sikhs (1847)
* District Government Lakki Marwat
* The Rise and Fall of a Railway Junction
வார்ப்புரு:Infobox field hockey
**11வது 2022 ஆடவர் வளைதடிப் பந்தாட்டத்திற்கான ஆசிய கோப்பை** (**2022 Men's Hockey Asia Cup**) இந்தோனேசியா நாட்டின் தலைநகரமான ஜகார்த்தா நகரத்தின் கெலோரா பங் கர்னோ விளையாட்டு வளாகத்தில் 23 மே 2022 முதல் 1 சூன் 2022 முடிய 10 நாட்கள் நடைபெறுகிறது. இந்த விளையாட்டுப் போட்டியை ஆசிய ஹாக்கி கூட்டமைப்பு நடத்துகிறது. இந்த வளைதடிப் பந்தாட்டப் போட்டியில் ஆசிய நாடுகளின் 8 அணிகள் கலந்து கொள்கிறது. 

இப்போட்டியில் இந்திய தேசிய வளைதடிப் பந்தாட்ட அணியின் சார்பாக *ருபீந்தர் பால் சிங்* தலைமையில், தமிழ்நாட்டின் ச. மாரீஸ்வரன், செ. கார்த்திக் உள்ளிட்ட 24 வீரர்கள் கலந்து கொள்கிறார்கள்.

ஆசிய கோப்பைக்கு தகுதி பெற்ற அணிகள்
----------------------------------

| நாள் | நிகழ்வு | இடம் | ஒதுக்கீடு | தகுதி பெற்ற அணி |
| --- | --- | --- | --- | --- |
| 11–22 அக்டோபர் 2017 | 2017 ஆடவர் வளைதடி பந்தாட்ட ஆசிய கோப்பை | டாக்கா, வங்காளதேசம் | 5 | இந்தியா, சப்பான், மலேசியா, பாக்கித்தான், தென் கொரியா |
| 15 மார் 2022 | விளையாட்டு நடத்தும் நாடு | இந்தோனேசியா | 1 | இந்தோனேசியா |
| 23 மே - 1 சூன் 2022 | 2022 ஆடவர் வளைதடி பந்தாட்ட ஆசியக் கோப்பை | ஜகார்த்தா, இந்தோனேசியா | 2 | வங்காளதேசம், ஓமன் |
| மொத்தம் | 8 |  |

முடிவுகள்
---------

மேற்கோள்கள்
-----------

1. ↑  "Indonesia to host Hero Asia Cup 2022". Asian Hockey Federation. 15 March 2022. .
2. ↑  Asia Cup: Rupinder Pal Singh to lead India